पेडणेः पेडणेच्या राना विभागान काणकोणच्यान जीए 05 टी 0770 ह्या ट्रकांतल्यान हाडल्ले 1 लाख 20 हजार रुपया मोलाचें खैरीचें लाकूड जप्त केलें. ह्या प्रकरणांत रावजी नागवेकार आनी ड्रायव्हर इस्मायल शेख हांका अटक केल्या. पेडणे रानां कार्यालयाचे आरएफओ हरीष महाले हांच्या मार्गदर्शना खाला संदीप नारोज आनी जितेंद्र नायक हांणी ट्रक थांबोवन पळोवणी केली तेन्ना तांतूं खैरीची 146 लाटां सांपडली. ट्रक रानां खात्यान जप्त केला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 